Champhai District Level Implementing Committee on Mission Shakti thukhawm,"1396/2024-2025 Champhai, 31st July, 2024: Vawiin khan Champhai District Level Implementing Committee on Mission Shakti chu Pu K. Zorammuana, Addl DC kaihhruaiin Champhai DC Conference Hall-ah an thukhawm a. Hmeichhiate venhim kawnga hmalakna leh hmachhawp hrang hrang te an thlir ho. Thutkhawm kaihruaitu Pu K. Zorammuana chuan kalkhawmte inlawmna thu sawiin, hmeichhiate dikna chanvo humhim chu thil pawimawh tak a ni, a ti a. Pu Lalrinmuana, District Programme Officer, Women & Child Development Department; District Level Implementing Committee on Mission Shakti Convener ni bawk chuan meeting agenda-te a sawifiah hnuah rorel tan a ni. Vawiin thutkhawmah hian Champhai District One Stop Centre leh District Hub for Empowerment of Women ten hmeichhia vanduaina tawk an tuamhlawm tawh zat te thlir ho a ni a. International Women’s Day 2025 hman dan tur te, hmeichhia vanduaina tawk ten tanpui an dil theihna Mobile Application ‘Chhantu’ tih lar dan tur te leh hmeichhia ten inhlawhna (part-time job) an zawn theihna Mobile Application siam dan tur te pawh sawi ho a ni. Mission Shakti hi sawrkar laipui Ministry of Women & Child Development scheme a ni a. Hmeichhiate venhimna leh an dinhmun chawikanna tur ruahmanna hrang hrang te chu he scheme hnuaiah hian khaikhawm an ni. Chung zinga langsar zual te chu venhimna kawngah - One Stop Centre, Women Helpline, Beti Pachao Beti Padhao te; dinhmun chawikanna kawngah - Pradhan Mantri Matru Vandhana Yojana, Swadhar Greh leh Ujjwala 2.0 te an ni. Attachment Loading attachment...",Dated: 31 st Jul 24 4:06 PM,https://dipr.mizoram.gov.in/post/champhai-district-level-implementing-committee-on-mission-shakti-thukhawm